РЕПУБЛИКА БЪЛГАРИЯ
ЧЕТИРИДЕСЕТО  НАРОДНО СЪБРАНИЕ

КОМИСИЯ ПО ЗДРАВЕОПАЗВАНЕТО

Д О К Л А Д
за второ гласуване

ОТНОСНО: Законопроект за изменение и допълнение на Закона за здравето  № 754-01-50, внесен от н. п. Ива Станкова и група народни представители на 16 март 2007 г.  

УВАЖАЕМИ Г-Н ПРЕДСЕДАТЕЛ,

Комисията по здравеопазването на свое редовно заседание, проведено на 18 октомври 2007 г. разгледа посочения законопроект, постъпилите писмени предложения от народни представители и направените предложения по време на заседанието. 
Комисията по здравеопазването на основание чл. 70, ал. 2 от Правилника за организацията и дейността на Народното събрание предлага за второ гласуване следния проект на:

З  А  К  О  Н

за изменение и допълнение на Закона за здравето
        
(Обн., ДВ, бр. 70 от 2004 г., доп., бр. 46 от 2005 г., изм. и доп., бр. 76, 85, 88, 94 и 103 от 2005 г., изм. и доп., бр. 18, 30, 34, 59, 71 и 75 от 2006 г., доп., бр. 81 от 2006 г., изм., бр. 95 и 102 от 2006 г.)
Комисията подкрепя текста на вносителя за наименованието на закона.

§ 1. В чл. 26 се правят следните изменения и допълнения:
1.	В ал. 1:
            а) точка 2 се отменя.
            б) в т. 3 думите „и младежи с увреждания” се заличават.
2.	В ал. 2 след думата „кабинети" се добавя „редът за откриването им, както и  документацията, която водят".
3.	Алинея 3 се изменя така:
            "(3) Със Закона за държавния бюджет на Република България ежегодно се определя финансирането от държавата и общините на здравни дейности за лечение на деца и ученици, оборудване и консумативи за съответната година в здравни кабинети, открити по реда на този закон."
4.	Създава се ал. 4:
    "(4) С наредбата по ал. 2 се определя и минималният брой деца или ученици, необходим за откриване на здравните и денталните кабинети по ал. 1, както и изискванията за оборудването и консумативите в тях."

Предложение на н. п. Донка Михайлова, Ива Станкова, Петър Мръцков, Станка Маринчева:
В т. 3 да се заличат думите "за лечение" и след думите "в здравни" да се добави "и дентални".
Комисията подкрепя предложението.

Комисията подкрепя по принцип текста на вносителя и предлага следната редакция за § 1:

§ 1. В чл. 26 се правят следните изменения и допълнения:
1.	В ал. 1 се правят следните изменения:
            а)  точка 2 се отменя.
            б)  в т. 3 думите „и младежи с увреждания,,  се заличават.
2.	В ал. 2 след думата „кабинети" се добавя „редът за откриването им, както и документацията, която водят.
3.	Алинея 3 се изменя така:
       "(3) Със Закона за държавния бюджет на Република България ежегодно се определя финансирането от държавата и общините на здравните дейности за деца и ученици, на оборудването, консумативите и изпълнението на дейностите за съответната година в здравните и дентални кабинети, открити по реда на този закон."
4.	Създава се ал. 4:
      "(4) С наредбата по ал. 2 се определя и минималният брой деца или ученици, необходим за откриване на здравните и денталните кабинети по ал. 1, както и изискванията за оборудването и консумативите в тях."

§ 2. Член 120 се изменя така:
 "Чл. 120. (1) Здравните кабинети в детските градини, училищата и специализираните институции за предоставяне на социални услуги за деца по чл. 26, ал. 1, т. 3 осъществяват дейности по:
1.	медицинско обслужване за оказване на неотложно необходима помощ на децата и учениците и медицинско обслужване до пристигането на специализиран екип на спешна медицинска помощ;
2.	промоция, профилактика и рехабилитация на здравето на децата и учениците;
3.	организиране и провеждане на дейности за предотвратяване на възникването и за ограничаване разпространението на заразни и паразитни заболявания в детските градини, училищата и специализираните институции за предоставяне на социални услуги за деца;
4.	участие в подготовката, провеждането и контрола на различните форми на отдих, туризъм и спорт за децата и учениците;
5.	организиране и провеждане на програми за здравно образование на децата и учениците; на специални програми за правилно хранене, на програми за превенция на отклоненията в хранителното поведение, за предпазване от употреба на наркотични вещества и психотропни субстанции; за превенция срещу използването на тютюн и алкохол и за изграждане на сексуална култура;
6.	съгласуване на седмичното разписание на учебните часове с директора на детската градина, училището и на специализираните институции за предоставяне на социални услуги за деца.
(2)   Дейностите по ал. 1 се осъществяват от лица с придобито висше образование по специалност „Медицина" и професионална квалификация „лекар" и от други медицински специалисти със придобита образователно-квалификационна степен „бакалавър" или „специалист", съгласно нормативи определени в наредбата по чл. 26, ал. 2 с наредбата се определят и правата, задълженията и отговорностите на лекарите и медицинските специалисти, които работят в здравните кабинети по ал. 1.
(3)  Лекарите водят отчетни и учетни форми и систематизират и контролират информацията от лекаря по дентална медицина за процеса по профилактика и лечение по отношение на зъбния статус на децата и учениците в детските градини, училищата и специализираните институции за предоставяне на социални услуги за деца.
 (4)	   Лекарите и медицинските специалисти по ал. 2 работят по трудов договор, сключен с кмета на съответната община, на територията на която се намират детските градини, училищата и специализираните институции за предоставяне на социални услуги за деца или с лицата, получили разрешение за откриване на частните училища или   частните специализирани институции за отглеждане на деца.
(5)	  Финансирането на дейностите на здравните кабинети, открити в държавните
детски градини, училища и домовете за деца по чл. 26, ал. 1, т. 3, се извършва със средства от републиканския бюджет чрез бюджета на общините, а на откритите в общинските детски градини, училища и домове за деца - със средства от общинските бюджети. Финансирането на дейностите на здравните кабинети в частните детски градини, училища и специализирани институции за предоставяне на социални услуги за деца се извършва от собственика им.
(6)	  Контролът на лечебната дейност, извършвана от здравните кабинети  се осъществява от съответния регионален център по здравеопазване и от Министерството на здравеопазването.

Предложение на н. п. Донка Михайлова, Ива Станкова, Петър Мръцков, Станка Маринчева:   
 1.	В чл. 120, ал. 1 да се направят следните изменения и допълнения:
а) в т. 1 думите "неотложно необходима" да се заменят с "първа медицинска".
      б) в т. 2 думите "промоция, профилактика и рехабилитация" да  се
заменят с "промоция и превенция".
2.	 В чл. 120, ал. 2 след думите "Дейностите по ал. 1" да се добави "и
периодичността на тяхното извършване".
3.	 В чл. 120, ал. З думите " и контролират" да се заличат и накрая да
се добави "в случаите, когато в тях не са открити дентални кабинети"
4.	В чл. 120, ал. 4 думите "трудов" да се заличат.
5.	В чл. 120, ал. 6 думата "лечебната" да се замени със "здравната" и думите "и от Министерството на здравеопазването" да се заличат.
Комисията подкрепя предложението.

Комисията подкрепя по принцип текста на вносителя и предлага следната редакция за § 2.

§ 2. Член 120 се изменя така:
 "Чл. 120. (1) Здравните кабинети в детските градини, училищата и специализираните институции за предоставяне на социални услуги за деца по чл. 26, ал. 1, т. 3 осъществяват дейности по:
1.	медицинско обслужване за оказване на първа медицинска помощ на децата и учениците и медицинско обслужване до пристигането на специализиран екип на спешна медицинска помощ;
2.	промоция и превенция на здравето на децата и учениците;
3.	организиране и провеждане на дейности за предотвратяване на възникването и за ограничаване разпространението на заразни и паразитни заболявания в детските градини, училищата и специализираните институции за предоставяне на социални услуги за деца;
4.	участие в подготовката, провеждането и контрола на различните форми на отдих, туризъм и спорт за децата и учениците;
5.	организиране и провеждане на програми за здравно образование на децата и учениците; на специални програми за правилно хранене, на програми за превенция на отклоненията в хранителното поведение, за предпазване от употреба на наркотични вещества и психотропни субстанции; за превенция срещу използването на тютюневи изделия и алкохолни напитки и за изграждане на сексуална култура;
6.	съгласуване на седмичното разписание на учебните часове с директора на детската градина, училището и на специализираните институции за предоставяне на социални услуги за деца.
(2) Дейностите по ал. 1 и периодичността на тяхното извършване се осъществяват от лица с придобито висше образование по специалност „Медицина" и професионална квалификация „лекар" и от други медицински специалисти със придобита образователно-квалификационна степен „бакалавър"по чл. 42, ал. 1, т. 1 от Закона за висшето образование, съгласно нормативи, определени в наредбата по чл. 26, ал. 2. С наредбата се определят и правата, задълженията и отговорностите на лекарите и медицинските специалисти, които работят в здравните кабинети по ал. 1.
(3)   Лекарите водят отчетни  и учетни форми и систематизират информацията от лекаря по дентална медицина за процеса на профилактика и лечение по отношение на зъбния статус на децата и учениците в детските градини, училищата и специализираните институции за предоставяне на социални услуги за деца по ал. 1,  в случаите, когато в тях не са открити дентални кабинети.
 (4)	  Лекарите и медицинските специалисти по ал. 2 работят по договор, сключен с кмета на съответната община, на територията на която се намират детските градини, училищата и специализираните институции за предоставяне на социални услуги за деца или с лицето, получило разрешение, съответно лиценз за откриване на частна детска градина, частно училище или частна специализирана институция за предоставяне на социални услуги за деца.
	(5) Финансирането на дейностите на здравните кабинети, открити в държавните детски градини, училища и домовете за деца по чл. 26, ал. 1, т. 3, се извършва със средства от републиканския бюджет, а на кабинетите, открити в общинските детски градини, училища и домове за деца - със средства от общинските бюджети. Финансирането на дейностите на здравните кабинети в частните детски градини, училища и специализирани институции за предоставяне на социални услуги за деца се извършва от собственика им.
		(6) Контролът на дейността, извършвана от здравните кабинети се осъществява от съответния РЦЗ.

ЗАКЛЮЧИТЕЛНА РАЗПОРЕДБА
Комисията подкрепя текста на вносителя за това наименование.

§ 3. Законът влиза в сила от 1 януари 2008 год.
Комисията подкрепя текста на вносителя за § 3.

					ЗАМЕСТНИК - ПРЕДСЕДАТЕЛ НА
 					КОМИСИЯ ПО ЗДРАВЕОПАЗВАНЕТО:

						         /ДОЦ. Д-Р АТАНАС ЩЕРЕВ/